Natalija Martinčević,

Zastupnica Narodne stranke-Reformisti

PREDSJEDNIKU HRVATSKOG SABORA

g.Josipu Leki

Predmet: Prijedlog državnog proračuna Republike Hrvatske za 2015.godinu i projekcije za 2016. I 2017.godinu

Na temelju članka 163.Poslovnika Hrvatskog sabora („Narodne novine“,br.71/00, 129/00,9/01-pročišćeni tekst,117/01,6/02-pročišćeni tekst,41/02,91/03,58/04,39/08,86/08 i 81/12 u daljnjem tekstu Poslovnik ) i članka 38.Zakona o proračunu ( „Narodne novine“, br.87/08.) na Prijedlog državnog proračuna Republike Hrvatske za 2o15.godinu i projekcije za 2016.i 2017.godinu,podnosim sljedeći amandman.

AMANDMAN

U Posebnom dijelu šifra 077 Ministarstvo zaštite okoliša i prirode na poziciji 3402 Zaštita okoliša predviđeni iznos od 98.210.684. kune povećava se za 30.000.000 kuna i iznosi 128.210.684 kune.Povećani iznos namijeniti zbrinjavanju otpada u balama u Varaždinu.

Predlažem da se predviđeni iznos od 30.000.000 kuna skine u Posebnom dijelu šifra 025 Ministarstvo financija,02515 Porezna uprava,stavak A 541000 Administracija i upravljanje porezne uprave,323 Rashodi za usluge.

OBRAZLOŽENJE

Ovim amandmanom predlaže se rješavanje problema 120.000 tona varaždinskog otpada kao najvećeg ekološkog i zdravstvenog problema Varaždinske županije a temeljem preuzimanja nadležnosti za rješavanje od strane Ministarstva zaštite prirode i okoliša.

Zastupnica

Natalija Martinčević

U Zagrebu,27.studeni 2014.godine